מתנחלת (סרט)

מתנחלת הוא סרט תיעודי ישראלי משנת 2018 ששודר בכאן 11 והופק על ידי חברת נאטס פרודקשן. יוצרת הסרט היא איריס זכי מתל אביב-יפו, אשר מראיינת במהלכו תושבים שונים מתקוע שבגוש עציון. נכון לאוקטובר 2023, הסרט זכה ל-323,000 צפיות, ובכך הוא אחד מהסרטים התיעודיים המצליחים ביותר של תאגיד השידור. "מתנחלת" זכה בפרס הסרט הטוב ביותר על שם הכתב היהודי-אמריקאי בוב סיימון בפסטיבל הסרטים “ישראל האחרת” שהתקיים ב-2018 בניו יורק.

הסרט נעשה כחלק מעבודת הדוקטורט של זכי ברויאל הולווי שבאוניברסיטת לונדון. בתחילה הפרויקט לא זכה בשום תמיכה חיצונית, עד להתערבות התאגיד. הסרט השתתף בתחרות הרשמית בפסטיבל דוקאביב והוקרן גם בפסטיבל לונדון. בעיתונים מעריב והארץ פורסמו ביקורות מעורבות על הסרט.

קישורים חיצוניים 
  באתר תאגיד השידור הישראלי

הערות שוליים

סרטים ישראליים משנת 2018
תאגיד השידור הישראלי: סרטים תיעודיים
סרטים תיעודיים ישראליים